ಅಭಿಷೇಕ್ ಬಚ್ಚನ್ ಕೋವಿಡ್ ವರದಿ ನೆಗೆಟಿವ್ ಶೀಘ್ರದಲ್ಲಿ ಮನೆ ಸೇರಲಿದ್ದಾರೆ ಜೂ. ಬಚ್ಚನ್ ಕರೊನಾ ಸೋಂಕಿಗೆ ತುತ್ತಾಗಿ ಕಳೆದ 25ಕ್ಕೂ ಹೆಚ್ಚು ದಿನಗಳನ್ನು ನಾನಾವತಿ ಆಸ್ಪತ್ರೆಯಲ್ಲಿ ಕಾಲ ಕಳೆದ ಅಭಿಷೇಕ್ ಬಚ್ಚನ್ ಇದೀಗ ಮನೆಗೆ ತೆರಳಲು ಸಿದ್ಧತೆ ಮಾಡಿಕೊಳ್ಳುತ್ತಿದ್ದಾರೆ. ಅಂದರೆ, ಅವರ ಕರೊನಾ ವರದಿ ನೆಗೆಟಿವ್ ಬಂದಿದ್ದು, ಶೀಘ್ರದಲ್ಲಿ ಆಸ್ಪತ್ರೆಯಿಂದ ಡಿಸ್ಚಾರ್ಜ್ ಆಗಲಿದ್ದಾರೆ. ಕಳೆದ ಕೆಲ ದಿನಗಳ ಹಿಂದಷ್ಟೇ ಅಮಿತಾಬ್ ಬಚ್ಚನ್ ಕರೊನಾದಿಂದ ಗುಣಮುಖರಾಗಿ ಮನೆ ಸೇರಿದ್ದರು. ಮನೆಯಲ್ಲಿಯೂ ಹೋಮ್ ಕ್ವಾರಂಟೈನ್ಗೆ ಒಳಗಾಗಿದ್ದರು. ಅಷ್ಟೇ ಅಲ್ಲ ಆದಷ್ಟು ಬೇಗ ಅಭಿಷೇಕ್ ಗುಣಮುಖನಾಗಿ ಆಚೆ ಬರಲಿ ಎಂದು ದೇವರಲ್ಲಿ ಪ್ರಾರ್ಥಿಸಿದ್ದರು. ಅದರಂತೆ ಇದೀಗ ಅಭಿಷೇಕ್ ಕೋವಿಡ್ ವರದಿ ನೆಗೆಟಿವ್ ಬಂದಿದ್ದು ಈ ವಿಚಾರವನ್ನು ಸೋಷಿಯಲ್ ಮೀಡಿಯಾದಲ್ಲಿ ಶೇರ್ ಮಾಡಿಕೊಂಡಿದ್ದಾರೆ. ಗೆಳೆಯರೇ ಈ ಮೊದಲು ನಾನು ನಿಮಗೆ ಹೇಳಿಲ್ಲವೇ, ಕರೊನಾವನ್ನು ನಾನು ಸೋಲಿಸಿಯೇ ಆಚೆ ಬರುತ್ತೇನೆಂದು. ಅದರಂತೆ ಇದೀಗ ನನ್ನ ಪರೀಕ್ಷಾ ವರದಿ ನೆಗೆಟಿವ್ ಬಂದಿದೆ. ನನ್ನ ಚೇತರಿಕೆಗೆ ಪ್ರಾರ್ಥಿಸಿದ ನನ್ನ ಕುಟುಂಬಕ್ಕೆ ಮತ್ತು ಆತ್ಮಿಯರಿಗೆ ಮುಖ್ಯವಾಗಿ ಆಸ್ಪತ್ರೆ ವೈದ್ಯರಿಗೆ ನನ್ನ ಧನ್ಯವಾದ ಎಂದಿದ್ದಾರೆ. ಆದರೆ, ಯಾವಾಗ ಆಸ್ಪತ್ರೆಯಿಂದ ಬಿಡುಗಡೆ ಎಂಬ ಮಾಹಿತಿಯನ್ನು ಬಹಿರಂಗಪಡಿಸಿಲ್ಲ. ಕಮಲ್ ಹಾಸನ್ ನಾಯಕತ್ವದ ಇಂಡಿಯನ್ 2 ಶೂಟಿಂಗ್ ಅವಘಡ ಮೃತರ ಕುಟುಂಬಗಳಿಗೆ ತಲುಪಿದ ಮೊತ್ತವಿದು! ಅಂದಹಾಗೆ, ಈ ಮೊದಲು ಅಮಿತಾಬ್ಗೆ ಸೋಂಕು ಕಾಣಿಸಿಕೊಂಡಿತ್ತು. ಬಳಿಕ ಅಭಿಷೇಕ್ ಮತ್ತು ಐಶ್ವರ್ಯಾ ರೈ, ಪುತ್ರಿ ಆರಾಧ್ಯಳಿಗೂ ಸೋಂಕು ದೃಢಪಟ್ಟಿತ್ತು. ಇದೀಗ ಇಡೀ ಕುಟುಂಬ ಕರೊನಾ ಮುಕ್ತವಾಗಿದೆ. ಏಜೆನ್ಸೀಸ್ ರಿಯಾ ರಕ್ಷಣೆಗೆ ನಿಂತರೇ ಮುಂಬೈ ಪೊಲೀಸ್? ಡಿಸಿಪಿ ಜತೆಗಿನ ಕಾಲ್ ರೆಕಾರ್ಡ್ಸ್ ಬಹಿರಂಗ!